
Okresný súd Vranov nad Topľou 9Er/357/2007 8807203354 24. 10. 2025 JUDr. Martin Kopina ECLI:SK:OSVT:2019:8807203354.2
Uznesenie Okresný súd Vranov nad Topľou v exekučnej veci oprávneného: SR – Ministerstvo vnútra SR, Pribinova 2, Bratislava, IČO: 00151866, zast. Krajské riaditeľstvo PZ v Prešove, Štúrova 7, Prešov, IČO: 00735850, proti povinnému: neb. A. B., nar. XX.X.XXXX, naposledy bytom C. D. XXX, XXX XX C., o vymoženie 16,60 eur s prísl., súdnym exekútorom JUDr. Jaroslav Špička, Exekútroský úrad Vranov nad Topľou ako zástupca súdneho exekútora JUDr. Ľudovít Gajdoš, Exekútorský úrad Humenné, takto rozhodol: I. Návrh súdneho exekútora na zmenu účastníka konania na strane povinného II. Exekúciu
zamieta.
zastavuje.
III. Súdnemu exekútorovi trovy exekúcie
nepriznáva. odôvodnenie:
1. Na základe návrhu oprávneného a poverenia Okresného súdu Vranov nad Topľou zo dňa 19.1.2005 začal exekútor vykonávať exekúciu. 2. Súdny exekútor doručil tunajšiemu súdu návrh na zmenu účastníka konania na strane povinného. Súd však zistil, že v predmetnej veci už uplynula lehota 3 rokov na vymoženie pohľadávky v zmysle § 88 ods. 1 zák. č. 372/1990 Zb. o priestupkoch, účinného do 31.8.2008. 3. Exekučným titulom je blok na pokutu nezaplatenú na mieste č. AA 1594607 zo dňa 19.9.2005, ktorým bolo povinnému uložené zaplatiť pokutu vo výške 16,60 eur. Predmetné rozhodnutie nadobudlo právoplatnosť dňa 19.9.2005 a vykonateľnosť dňa 4.10.2005. 4. Podľa § 57 ods. 1 písm. f) Ex. por., exekúciu súd zastaví, ak po vydaní rozhodnutia zaniklo právo ním priznané. 5.
Podľa § 58 ods. 1 Ex. por. exekúciu zastaví súd na návrh alebo aj bez návrhu.
6. Podľa § 88 ods. 1 zák. č. 372/1990 Zb. o priestupkoch účinného do 31.8.2008, rozhodnutie o uložení pokuty za priestupok, o nároku na náhradu škody a o náhrade trov konania možno vykonať do troch rokov od uplynutia lehoty určenej na ich zaplatenie. 7. Trojročná lehota je lehotou prekluzívnou, súd na prihliada zo zákona a v každom štádiu výkonu rozhodnutia. 8. V zmysle vyššie uvedeného má súd za to, že trojročná prekluzívna lehota v danej veci, v rámci ktorej je možné uvedené rozhodnutie vykonať uplynula dňa 4.10.2008.
9.
Z uvedených dôvodov súd rozhodol tak, ako je uvedené vo výroku tohto uznesenia.
10. Podľa § 37 ods. 3, 4, 5 Exekučného poriadku, účinného do 31.3.2017, proti inému než tomu, kto je v rozhodnutí označený ako povinný, alebo v prospech iného než toho, kto je v rozhodnutí označený ako oprávnený, možno vykonať exekúciu, len ak sa preukázalo, že naňho prešla povinnosť alebo právo z exekučného titulu podľa § 41. Ak nastanú skutočnosti, na ktorých základe dochádza k prevodu alebo prechodu práv a povinností vyplývajúcich z exekučného titulu, sú účastníci konania povinní bez zbytočného odkladu písomne oznámiť tieto skutočnosti exekútorovi. Oznámenie musí byť doložené listinou preukazujúcou prevod alebo prechod práv alebo povinností. Návrh na pripustenie zmeny účastníkov konania je exekútor povinný súdu doručiť v lehote 14 dní odo dňa, keď sa o týchto skutočnostiach dozvedel. Súd rozhodne do 60 dní od doručenia návrhu uznesením. Rozhodnutie sa doručí exekútorovi, oprávnenému a povinnému, ktorí sú označení v exekučnom titule, a tomu účastníkovi, na ktorého právo alebo povinnosť prešla. 11. Po preskúmaní veci a vzhľadom na skutočnosť že sa jedná o prekludovanú pohľadávku, súd z dôvodu hospodárnosti konania zmenu účastníka konania na strane povinného nepripustil z dôvodu jej neúčelnosti, nakoľko ex lege zanikol vymáhaný nárok. 12. Podľa § 196 Ex. por., za výkony exekučnej činnosti podľa tohto zákona patrí exekútorovi odmena, náhrada hotových výdavkov a náhrada za stratu času. Ak je exekútor platiteľom dane z pridanej hodnoty podľa osobitného zákona, zvyšuje sa jeho odmena o daň z pridanej hodnoty. 13. Podľa § 203 ods. 1, 2, prvá veta Ex. por., ak dôjde k zastaveniu exekúcie zavinením oprávneného, súd mu môže uložiť nahradenie nevyhnutných trov exekúcie. Ak sa exekúcia zastaví z dôvodu, že majetok povinného nestačí ani na úhradu trov exekúcie, znáša ich oprávnený. 14. Keďže povinný v tomto prípade zomrel a pohľadávka je prekludovaná od 04.10.2008, rozhodol súd, že trovy exekúcie súdnemu exekútorovi nepriznáva, nakoľko súdny exekútor mal dostatok času na vymoženie pohľadávky a oprávnený žiadnym spôsobom nezavinil zastavenie exekúcie. 15. Na základe vyššie uvedených skutočností súd rozhodol tak, ako je uvedené vo výrokovej časti tohto uznesenia. Poučenie: Proti I. výroku rozhodnutia odvolanie nie je prípustné. Proti II. – III. výroku rozhodnutia je prípustné odvolanie v lehote 15 dní od prostredníctvom tunajšieho súdu na Krajský súd v Prešove.
jeho doručenia
V odvolaní sa má popri všeobecných náležitostiach podania uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne ( odvolacie dôvody ) a čoho sa odvolateľ domáha ( odvolací návrh ). Rozsah, v akom sa rozhodnutie napáda, môže odvolateľ rozšíriť len do uplynutia lehoty na podanie odvolania. Odvolanie možno odôvodniť len tým, že: a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci.
Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania

